Հոգեբանությունը հայկական ֆուտբոլի խրոնիկ հիվանդություններից մեկն է, որով տառապում են թե ակումբները, թե հավաքականները: Երեկվա խաղը պատասխան էր այն ամպագոռգոռ հայտարարություններին, թե «Ալաշկերտը» պատմություն է կերտում: Եթե թիմն իր մակարդակով այս պահին տարբերվում է հայկական թիմերից, դա դեռ քիչ բան է նշանակում: Ապագա ու տեւական հաջողությունների համար պետք է ունենալ սեփական մարզադպրոցում աճեցված կադրեր, որոնք պիտի թրծվեն ավագների կողքին, այնինչ ներկա պահին «Ալաշկերտում» հավաքված են հիմնականում տարեց խաղացողներ, որոնց «չուզողները» ծաղրանքով ծերակույտ են անվանում: